**Octombrie 2024**

 **Începerea implementării proiectului**

U.A.T. Județul Maramureș prin **Consiliul Județean Maramureș**, implementează în calitate de beneficiar al contractului de finanțare nr. 44/06.06.2024, **proiectul** intitulat **„Dezvoltare Parc Specializare Inteligentă Târgu Lăpuș”**, cod SMIS alocat 301604, finanțat în cadrul Programului Regional Nord-Vest 2021-2027.

**Autoritatea de Management pentru Programul Regional Nord-Vest 2021-2027** este **Agenția de Dezvoltare Regională Nord-Vest**

**Obiectivul general al proiectului** îl constituie crearea parcului de specializare inteligentă în vederea dezvoltării unui ecosistem economic bazat pe un puternic parteneriat între administrațiile publice, mediul privat și cel de cercetare-inovare, prin susținerea investițiilor în activități economice cu valoare adăugată mare, bazate pe tehnologii avansate, cu efecte directe și pozitive asupra dezvoltării durabile a economiei locale și regionale, precum și asupra creșterii gradului de competitivitate economică. Scopul Parcului industrial de specializare inteligentă Târgu Lăpuș va fi de a transforma ideile inovative și tehnice în produse și servicii cu valoare adăugată ridicată care pot aduce beneficii comunității, funcționând ca o platformă prin care vor fi identificate și selectate tehnologii noi, astfel că operatorii economici care se vor dezvolta în cadrul acestei platforme vor beneficia de facilități, servicii și nu în ultimul rând de un mediu dinamic pentru cercetare.

**Obiective specifice:**

- Crearea și operaționalizarea unui parc de specializare inteligentă, a infrastructurii necesare pentru investitori, respectiv drum carosabil (inclusiv de acces), accese/trotuare, rețele edilitare (alimentare cu apa, canalizarea gaze naturale, electricitate), iluminat public, amenajare peisagistică până în 2026;

- Atragerea unui număr de minim 5 investiții bazate pe activități economice cu valoare adăugată mare și crearea de noi locuri de muncă până în 2030, pentru dinamizarea mediului economic local la nivelul UAT Târgu Lăpuș și a comunelor limitrofe pe care le polarizează;

- Dezvoltarea ecosistemului de economie inovativă județeană și regională prin potențarea resurselor de inovare ale societății de administrare Parcuri Industriale Maramureș S.A., prin intermediul a cel puțin 4 parteneriate active în care sectorul privat și cel de cercetare-inovare pot colabora pentru crearea de produse și servicii noi, adaptate unor nevoi specializate, conferindu-le competitivitate economică pe plan național și internațional până în 2030. Proiectul se implementează pe teritoriul României, județul Maramureș.

**Perioada de implementare a proiectului este cuprinsă între data de 17.05.2023 și 28.02.2027**.

**Valoarea totală a proiectului** este de **29.473.591,43 lei**, din care **finanțare din FEDR 9.191.160,79 lei** și **contribuție națională 1.621.969,55 lei**.

Proiect cofinanțat din **Fondul European de Dezvoltare Regională (FEDR)**, prin **Programul Regional Nord-Vest 2021-2027.**

**Date de contact:** **CONSILIUL JUDEŢEAN MARAMUREŞ**

Adresa: Baia Mare, str. Gheorghe Șincai, nr. 46, telefon/fax: 0262 212 110

E-mail: office@maramures.ro

**Manager proiect: LAZĂR George – Arhitect Șef**

E-mail: george.lazar@cjmaramures.ro

****

***Investim în viitorul regiunii!***